cyanic-selkie/wikianc huggingface dataset:
মুহম্মদ মতিউর রহমান
শিক্ষাজীবন
মতিউর রহমান গ্রামে পিতার স্কুলে ভর্তি হন। এখানে প্রাথমিক শিক্ষা শেষ করে পোতাজিয়া হাই স্কুলে ভর্তি হন। এই স্কুল থেকে ১৯৫৬ সালে মেট্রিক পাশ করেন। এরপর পাবনা এডওয়ার্ড কলেজে ইন্টারমিডিয়েট শ্রেণীতে ভর্তি হন। এখান থেকে ১৯৫৮ সনে আই এ এবং ১৯৬০ বিএ পাশ করেন। এরপর ঢাকা বিশ্ববিদালয়ে ভর্তি হয়ে ১৯৬২ সালে এমএ পাস করেন।
কর্মজীবন
মতিউর রহমান ১৯৬২ সালের ২৬ নভেম্বর ঢাকার সিদ্ধেশ্বরী বিশ্ববিদ্যালয় কলেজে অধ্যাপক হিসাবে যোগদান করেন। এই কলেজে তিনি উপাধ্যক্ষ ও ভারপ্রাপ্ত অধ্যক্ষের দায়িত্ব পালন করেছেন। ১৯৭৭ সালে কলেজের অধ্যক্ষের পদ থেকে অব্যাহতি নেন।
অবশ্য তিনি এই অধ্যাপনার মাঝেই ১৯৬৫ সালে মাত্র চার মাসের জন্য করটিয়া সা’দৎ কলেজে চাকরি করেছিলেন। এছাড়াও ১৯৬৩ সাল থেকে ১৯৬৯ সাল পর্যন্ত ঢাকাতে অবস্থিত আমেরিকান প্রকাশনা সংস্থা ‘ফ্রাঙ্কলিন বুক প্রোগ্রামস’-এর সহকারি সম্পাদকের কাজ করেছেন। তিনি প্রথম বাংলা বিশ্বকোষ প্রকল্পের সম্পাদকের দায়িত্ব পালন করেছেন। তিনি ১৯৭০ সালের জানুয়ারিতে দৈনিক সংগ্রামের সাহিত্য বিভাগের সম্পাদকের কাজও করেছেন।
তিনি ১৯৭৭ সালের ফেব্রুয়ারি মাস থেকে ১৯৯৭ সালের জানুয়ারি মাস পর্যন্ত দুবাই অবস্থান করেছিলেন। সেখানে তিনি দুবাই চেম্বার অব কমার্স এন্ড ইন্ডাস্ট্রি কোম্পানিতে প্রকাশনা বিভাগের সম্পাদকের দায়িত্ব পালন করেছিলেন। এইসময় তিনি দুবাইয়ের সরকারি দায়িত্ব ও সাহিত্য চর্চা ও সামাজিক কাজে অংশগ্রহণ করেছিলেন। এরপর তিনি বাংলাদেশে ফিরে এসে ২০০৩ সাল থেকে ২০০৯ সাল পর্যন্ত এশিয়ান ইউনিভার্সিটি অব বাংলাদেশের বাংলা বিভাগের অধ্যাপক ও চেয়ারম্যানের দায়িত্ব পালন করেছিলেন।
লিখিত অবদান
মতিউর রহমান বাংলা ভাষা ও সাহিত্য, সংস্কৃতি, দেশপ্রেম ও ইসলামিক সংস্কৃতি লিখে লেখালিখি করেছেন। বিভিন্ন বিষয়ে তার লিখিত গ্রন্থের সংখ্যা প্রায় ৭৮টি। এছাড়াও তিনি মাসিক আমার দেশ (পাবনা), মোহাম্মদ নজিবর রহমান সাহিত্যরত পত্রিকা, ফররুখ একাডেমি পত্রিকা পত্রিকাসহ নানা পত্র-সাহিত্য ও ম্যাগাজিনে সম্পাদনা করতেন। তিনি এসব জ্ঞান অর্জনের জন্য প্রায় তিনি ২৮টি দেশ ভ্রমণ করেছিলেন।
পুরস্কার ও সন্মাননা
তিনি জীবনভর নানা সাহিত্যে অবদান রাখার জন্য পুরস্কৃত হয়েছেন। উল্লেখযোগ্য পুরস্কার:
মৃত্যুবরন
মতিউর ২০২১ সালের ৮ অক্টোবর ঢাকার সম্মিলিত সামরিক হাসপাতালে (সিএমএইচ) মৃত্যুবরন করেন। মৃতুর সময় তার বয়স ৮৪ বছর হয়েছিলো, মৃত্যুর সময় তার স্ত্রী, দুই ছেলে ও দুই মেয়ে বেচে ছিলো। তার মৃত্যুতে ফররুখ গবেষণা ফাউন্ডেশনসহ বাংলাদেশের নানা গুনীজন শোক প্রকাশ করেছিলেন।
উত্তরাধিকার
তার মৃত্যুর পর ২০২২ সালের মার্চে আ জ ম ওবায়েদুল্লাহ তার পরিবারের সাথে পরামর্শ করে "অধ্যাপক মুহম্মদ মতিউর রহমান ফাউন্ডেশন" গঠন করে। মুহম্মদ মতিউর রহমানের মতাদর্শ, কার্যপদ্ধিতি, লেখন পদ্ধতি, প্রকাশনাসহ সার্বিক বিষয়ে চর্চার জন্য প্রতিষ্ঠান গঠন করা হয়েছে। ফাউন্ডেশনের চেয়ারম্যান হিসেবে দায়িত্ব পালন করবেন তার সহধর্মিণী খালেদা রহমান।
রিসার্চ অ্যান্ড অ্যানালাইসিস উইং
সদর দপ্তর
রিসার্চ অ্যান্ড অ্যানালাইসিস উইংয়ের কেন্দ্রীয় সদর দপ্তর নতুন দিল্লীতে অবস্থিত।
ইতিহাস
ব্রিটিশ ভারতের প্রথম গোয়েন্দা সংস্থা ইন্টেলিজেন্স ব্যুরো প্রতিষ্ঠা করা হয় ১৯৩৩ সালে। ১৯৪৭ সালে ভারত স্বাধীন হওয়ার পরে সঞ্জীব পিল্লাই আই.বি'র প্রধান হিসেবে দায়িত্ব পালন করেন। ভারতের বিভিন্ন যুদ্ধে এর ব্যর্থতার কারণে নতুন রিসার্চ অ্যান্ড অ্যানালাইসিস উইং প্রতিষ্ঠা করা হয়।
প্রাথমিক প্রশিক্ষণ
নিয়োগকৃত নতুন এজেণ্টদের মনোবল বৃদ্ধির জন্য প্রাথমিক ভাবে কিছু উৎসাহমূলক আলাপ-আলোচনার ব্যবস্থা করা হয়। এটি একটি দশ-দিন ব্যাপী কার্যক্রম যেখানে নতুন এজেণ্টরা গুপ্তচরবৃত্তি সংক্রান্ত বাস্তবতা, গোয়েন্দা জ্ঞান সংক্রান্ত বুদ্ধিমত্তা নিয়ে পরিচিতি লাভ করে। এছাড়াও সাধারণ রীতিনীতি, বাণিজ্যিক কৌশল, এবং তথ্যের শ্রেণীবিন্যাস সম্পর্কেও তাদের অবহিত করা হয়। পাশাপাশি স্পেস টেকনোলোজি, তথ্যগত নিরাপত্তা, জ্বালানি নিরাপত্তা এবং বৈজ্ঞানিক জ্ঞান সম্পর্কিত নানান ধারণাও তাদের শেখানো হয়। নব নিযুক্ত এজেণ্টদের বিভিন্ন বৈদেশিক ভাষা ও ভৌগোলিক কৌশলগত বিশ্লেষণ নিয়েও তাদের পারদর্শী করে গড়ে তোলা হয়। তাদের অধ্যয়নের তালিকায় সিআইএ, কেজিবি, মোসাদ ও এমআই৬ নিয়েও কেইস স্টাডি রয়েছে। তাদের এও শিক্ষা দেওয়া হয় যে শত্রু-মিত্র নিরূপণ করা দেশের পররাষ্ট্র নীতির কাজ, গোয়েন্দা সংস্থার নয়। গুরগাঁওয়ের একটি আবাসিক প্রশিক্ষণ ও ভাষা ইনস্টিটিউটে র অফিসারদের এই প্রাথমিক প্রশিক্ষণ পরিচালিত হয়। মুম্বাইয়ে আর্থিক-গোয়েন্দাগিরি সংক্রান্ত একটি বহুমুখী-নিয়মানুবর্তীতামূলক প্রশিক্ষণ কেন্দ্র স্থাপিত করা হচ্ছে যেখানে নব-নিযুক্ত এজেণ্ট অফিসারদের মানি-লন্ডারিং-কে ঘিরে গড়ে উঠা বিভিন্ন অপরাধ সম্পর্কিত জ্ঞান নিয়ে প্রশিক্ষণ দেওয়া হবে।
আগাম প্রশিক্ষণ
প্রাথমিক প্রশিক্ষণের সমাপ্তির পর এজেণ্টরা ফিল্ড ইনট্যালিজেন্স ব্যুরো (সংক্ষেপেঃ এফআইবি)-এর অধীনে প্রশিক্ষিত হতে থাকে। এখানে একজন এজেণ্টের প্রশিক্ষণ সময়কাল ১-২ বছর অব্দি হয়ে থাকে। মূলত প্রতিকূল পরিস্থিতিতে কীভাবে অভিযান চালিয়ে যেতে হবে তা শেখানোর জন্য প্রতীকি প্রতিকূল অবস্থা সৃষ্টি করে এখানে এজেণ্টদের হাতে-কলমে প্রশিক্ষণ দেওয়া হয়। এছাড়াও রাতের আঁধারে কীভাবে অনুপ্রবেশ করতে হয় তা নিয়েও এজেণ্টদের প্রশিক্ষণের ব্যবস্থা রয়েছে। তাছাড়া কীভাবে ধরা পড়ে যাওয়া থেকে এড়ানো যায় এবং ধরা পড়ে গেলেও কীভাবে জিজ্ঞাসাবাদের সম্মুখীন হতে হয় তা নিয়েও বিস্তারিত মনস্তাত্ত্বিক প্রশিক্ষণ দেওয়া হয়ে থাকে। পাশাপাশি নিরীক্ষণ দক্ষতা, মনোযোগ আকর্ষণ এবং গোয়েন্দা অভিযান অপারেট করার মত নানা নৈপুণ্যও এজেণ্টরা এই প্রশিক্ষণে পেয়ে থাকে। ফিল্ড প্রশিক্ষণ শেষে এজেণ্টদের চূড়ান্তভাবে নিরীক্ষণ করা হয়। অভিযানে নামার পূর্বে এজেণ্টদের আত্ম-রক্ষা সম্পর্কিত নানা দক্ষতা, বিশেষ করে ক্রেভ মাগা এবং গুপ্তচরবৃত্তি কাজে ব্যবহৃত নানান ধরনের প্রযুক্তিগত ডিভাইসের ব্যবহার শেখানো হয়। এজেণ্টদের এমনভাবে প্রশাসনিক নিয়মানুবর্তীতা শেখানো হয় যাতে করে কোনরূপ সন্দেহের উদ্রেক না করে যেন এজেণ্টরা তাদের গোপন অভিযান লক্ষ্যের দিকে এগিয়ে নিয়ে যেতে পারে। এজেণ্টদের এই ফিল্ড প্রশিক্ষণ দেরাদুনে ভারতীয় সেনাবাহিনী একাডেমীতে প্রদান করা করা হয়।
আবেদ খান
আবেদ খান একজন বাংলাদেশী সাংবাদিক ও কলাম-লেখক।
মুক্তিযুদ্ধ
১৯৭১-এর পয়লা মার্চ তিনি পুরনো ঢাকার নারিন্দা-ওয়ারী অঞ্চলে স্বাধীন বাংলা সংগ্রাম পরিষদ কমিটির কনভেনর হিসেবে নিজেদের মাঝে স্বাধীনতাযুদ্ধের প্রস্তুতি-পর্বের দৃঢ় সূচনা করেন। ২৫ মার্চের কাল-রাতে ট্যাংকার নিয়ে পাকিস্তানি-হানাদার বাহিনী ইত্তেফাক ভবনে আগুন জ্বালিয়ে সর্বতোভাবে ধ্বংসের তাণ্ডবলীলায় মেতে উঠেছিল। ২৯ মার্চ তিনি ঢাকা ত্যাগ করেন। জুন মাসে সংবাদ, ডেইলি পিপল, ইত্তেফাক ভবন এবং সারা ঢাকার ওপর বয়ে চলা বিশ্ব-ইতিহাসের এই অতি-ভয়াল ধ্বংসলীলার চাক্ষুষসাক্ষী হিসেবে প্রথম তিনি কলকাতার আকাশবাণী বেতার কেন্দ্রের মাধ্যমে বিশ্ববাসীর কাছে তুলে ধরেন। এরই মাঝে তিনি ৮ নং সেক্টরে তার নাম অন্তর্ভুক্ত করান। মেজর ওসমান তখন সেক্টর আটের ভারপ্রাপ্ত দায়িত্বে ছিলেন। পরবর্তী সময়ে মেজর মঞ্জুর এ সেক্টরের কমান্ডার হিসেবে দায়িত্ব পালন করেন। আবেদ খানের সাব-সেক্টরের কমান্ডার ছিলেন ক্যাপ্টেন সফিকউল্লাহ। এ ছাড়াও জুন মাসে ১২ টি বাম দলের সমন্বয়ে গঠিত জাতীয় মুক্তিসংগ্রাম সমন্বয় পরিষদ-এর পশ্চিমাঞ্চলের অন্যতম আহ্বায়ক ছিলেন আবেদ খান।
মুক্ত-সাংবাদিকতা
১৯৯৫ সালে আবেদ খান ইত্তেফাক থেকে অব্যাহতি নেন। কলামিস্ট হিসেবে সমসাময়িক সময়ে দেশের শীর্ষ দৈনিক জনকণ্ঠ, ভোরের কাগজ ও সংবাদ-এ মুক্তহাতে লিখতে থাকেন। ১৯৯৫ সাল থেকে জনকণ্ঠে সম্পাদকীয় পাতায় তাঁর ‘অভাজনের নিবেদন’ প্রকাশের পাশাপাশি প্রথম পাতায় ‘লেট দেয়ার বি লাইট’ শিরোনামের মন্তব্য প্রতিবেদন প্রকাশ হতে থাকে। ‘গৌড়ানন্দ কবি ভনে শুনে পুণ্যবান’ কলামটি জনকণ্ঠেই প্রকাশিত তার স্যাটায়ার-ধর্মী জনপ্রিয় কলাম। দৈনিক ভোরের কাগজ-এর প্রথম পাতায় তার ‘টক অব দ্য টাউন’ শিরোনামের মন্তব্য প্রতিবেদনটি সে সময় তুমুল জনপ্রিয়তায় দেশবাসীর কাছে হয়ে উঠেছিল যেন ‘টক অব দ্য কান্ট্রি’। একই কাগজে এ সময় তার উপসম্পাদকীয় কলাম ‘প্রাঙ্গণে বহিরাঙ্গণে’ প্রকাশ হতে থাকে। দৈনিক সংবাদে তিনি ‘তৃতীয় নয়ন’ নামে একটি অন্তর্দৃষ্টি-বিশ্লেষণাত্মক কলাম ধারাবাহিকভাবে লিখতে থাকেন।এ সময় ভারতের জনপ্রিয় বাংলা দৈনিক ‘আনন্দবাজার পত্রিকা’র প্রবাসী সংস্করণ ‘প্রবাসী আনন্দবাজার’-এও নিয়মিতভাবে তার লেখা প্রকাশ হতে থাকে। প্রতিষ্ঠান ছেড়ে এ সময় আবেদ খান নিজেই ক্রমশ একটি স্বয়ংসম্পূর্ণ প্রতিষ্ঠানে পরিণত হয়ে উঠতে থাকেন। ১৯৯৮ সালে নতুন দৈনিক প্রথম আলো-তে ‘কালের কণ্ঠ’ শিরোনামে তার উপসম্পাদকীয় কলাম প্রকাশ হতে থাকে। পরে ২০০৯ সালে আবেদ খানের নেতৃত্বে কালের কণ্ঠ নামের একটি দৈনিক পত্রিকা বাজারে আসে।
ইলেকট্রনিক-মিডিয়ার সাংস্কৃতিক পরিমণ্ডলে
স্বাধীনতার পর বাংলাদেশ বেতারে একটি স্যাটায়ার-ধর্মী টক-শো’র পাণ্ডুলিপি লিখতেন তিনি। তাঁর সেই হিউমার-সমৃদ্ধ টক-শো শ্রোতাদের মাঝে ব্যাপক সাড়া ফেলে। প্রিন্ট মিডিয়ার পাশাপাশি আবেদ খান এ সময় থেকে ইলেকট্রনিক-মিডিয়ায় জনপ্রিয়তা অর্জন করেন। বাংলাদেশ টেলিভিশনের সাংস্কৃতিক পরিমণ্ডলে প্রবেশ করেন ১৯৭৮ সালে। আবেদ খান ও ড. সানজিদা আখতার দম্পতির গ্রন্থনা-উপস্থাপনায় দম্পতি-বিষয়ক ধারাবাহিক ম্যাগাজিন অণুষ্ঠান ‘তুমি আর আমি’ প্রথম থেকেই ব্যাপক জনপ্রিয়তা পায়। দম্পতি-শিল্পীদের নিয়ে সঙ্গীত বিষয়ক ম্যাগাজিন অণুষ্ঠান ‘একই বৃন্তে’ সঞ্চালনার দায়িত্ব পালন করেন তিনি। ১৯৮৪, ১৯৮৬ ও ১৯৯০ সালে আবেদ খান-সানজিদা দম্পতি ঈদের ‘আনন্দমেলা’ নামের একটি বিনোদনমূলক অণুষ্ঠানের সঞ্চালক ও গ্রন্থনার ভূমিকা পালন করেন। যেসব গুণী মানুষের সংস্পর্শে ‘আনন্দমেলা’ ঈদ অণুষ্ঠানটি জনপ্রিয়তার চূড়া স্পর্শ করেছে তাদের মধ্যে এ দম্পতি অন্যতম। এ সময় থেকে টেলিভিশনের অসংখ্য টক-শো সঞ্চালনার মাধ্যমে তারা জনপ্রিয় টেলিভিশন-ব্যক্তিত্বে পরিণত হন—যা এখনো সমানভাবে প্রবহমান। কিছুকাল রেডিও-টেলিভিশন শিল্পী সংসদের প্রেসিডেন্টেরও দায়িত্ব পালন করেন আবেদ খান।
ইলেকট্রনিক-মিডিয়ায় ‘সাংবাদিকতা’
১৯৯৯ থেকে ২০০১ সাল পর্যন্ত তিনি একুশে টেলিভিশনের সংবাদ ও চলতি তথ্য বিষয়ে প্রধান হিসেবে কাজ করেন। একুশে টেলিভিশনের জন্মলগ্ন থেকেই এর সঙ্গে যুক্ত হয়েছেন এবং প্রথম আন্তর্জাতিক মানের সংবাদ উপস্থাপনার উদাহরণ হিসেবে একুশে টেলিভিশনকে প্রতিষ্ঠা করেছেন। প্রাথমিকভাবে বিশ্বের অন্যান্য দেশের তুলনায় বাংলাদেশের ইলেকট্রনিক মিডিয়া প্রযুক্তিগত অবকাঠামোতে অনেক বেশি সীমাবদ্ধ ছিল। তা সত্ত্বেও টেরেস্ট্রিয়াল ও স্যাটেলাইট টেলিভিশন মিডিয়ায় আধুনিক সাংবাদিকতা এ দেশে তার হাত ধরেই স্পর্শ করেছে জনপ্রিয়তা ও গ্রহণযোগ্যতার বিরল শিখর। এর আগে ১৯৯৬-৯৯ সালে তার অণুসন্ধানমূলক টেলিভিশন রিপোর্টিং সিরিজ ‘ঘটনার আড়ালে’ টেলিভিশন-সাংবাদিকতার আরেকটি জনপ্রিয় চূড়া।
দৈনিক পত্রিকার সম্পাদক হিসেবে
আবেদ খানের অসম সাহসিকতা বাংলাদেশের সংবাদপত্র ইতিহাসে সহজদৃষ্ট নয়। তিনি দৈনিক কালের কণ্ঠের প্রতিষ্ঠাতা সম্পাদক। তার খ্যাতনামা ‘কালের কণ্ঠ’ কলামের নামে ২০০৯ সালে তিনি একটি দৈনিক পত্রিকার প্রজ্ঞাপন নেন নিজের নামে। বাংলাদেশের বৃহৎ একটি ব্যবসায়ী গ্রপের সঙ্গে তিনি সম্পাদক হিসেবে এ পত্রিকার প্রকাশনা শুরু করেন। বাংলাদেশের সংবাদপত্র প্রকাশনার সব রেকর্ড ভেঙে দিয়ে প্রকাশনার মাত্র তিন মাসের মধ্যে কালের কণ্ঠ প্রচার সংখ্যায় পৌনে তিন লাখে পৌঁছে যায়। এর আগে দীর্ঘদিন তিনি দৈনিক সমকাল-এর সম্পাদক হিসেবে কাজ করেছেন। সমকালের ক্রান্তিকালে সম্পাদক হিসেবে দায়িত্বভার গ্রহণের পর পত্রিকাটি মাত্র ২০ মাসের ভেতরে আলোচিত ও প্রশংসিত অবস্থানে আসতে সক্ষম হয়। দৈনিক যুগান্তর পত্রিকায় তিনি ২০০৫ থেকে ’০৬ সাল পর্যন্ত সম্পাদনার দায়িত্ব পালন করেন। এ সময় তাঁর অকান্ত পরিশ্রম, মেধা ও সৃজনপ্রতিভায় যুগান্তরের হারিয়ে যাওয়া গৌরব পুনরুদ্ধার হয়। এর আগে তিনি কাজ করেছেন দৈনিক ‘ভোরের কাগজ’-এ (২০০৩-০৫)। সে সময় তার অসামান্য নেতৃত্বগুণে ভোরের কাগজ দুর্দশাগ্রস্ত অবস্থা থেকে খুব অল্প সময়ের মধ্যে আধুনিক ও মানসম্মত অবস্থানে উঠে আসতে সক্ষম হয়।
সম্মাননা
সাহিত্য, সংস্কৃতি, সামাজিক কর্মকান্ডসহ নানা ক্ষেত্রে বিশেষ অবদানের জন্য একাধিক সম্মাননা পুরস্কারে ভূষিত হয়েছে আবেদ খান।
১। রাষ্ট্রপতি প্রদত্ত স্বর্ণপদক - ২০০৪
২। জেলা প্রশাসক বিজয় দিবস পদক (রাষ্ট্রপতি প্রদত্ত) - ২০০৯
২০১৪ ফিফা বিশ্বকাপ উদ্বোধনী অনুষ্ঠান
২০১৪ ফিফা বিশ্বকাপের উদ্বোধনী অনুষ্ঠান ১২ জুন ২০১৪ সালে অ্যারেনা করিন্থিয়ান্স সাও পাওলো, ব্রাজিলে অনুষ্ঠিত হয়। এটি শুরু হয় স্থানীয় সময় ১৫:১৫ এ প্রতিযোগিতার প্রথম খেলা শুরু হওয়ার ১.৩০ ঘণ্টা আগে।
অনুষ্ঠানের পূর্বে
উদ্বোধনী অনুষ্ঠানের কয়েক ঘণ্টা আগ থেকেই হাজার হাজার ব্রাজিলীয় সমর্থক রাস্তায় নেমে আসে এবং তারা নেচে গেঁয়ে তাদের দলের প্রতি পূর্ণ সমর্থন জ্ঞাপন করে। যদিও ব্রাজিলিয়ানদের আরেকটি অংশ প্রতিযোগিতার নিমিত্তে করা আনুমানিক ১৬ বিলিয়ন ডলার খরচের ইতিহাসের সবচেয়ে ব্যয়বহুল বিশ্বকাপ আয়োজনের জন্য তাদের প্রতিবাদ অব্যহত রাখে। সাও পাওলোর রাস্তায় পুলিশকে বিক্ষোভকারীদের ঠেকাতে কাঁদানে গ্যাস ব্যবহার করতে হয়।
উদ্বোধন
উদ্বোধনী অনুষ্ঠান ছিল প্রায় ৩০ মিনিটের, শুরুতে বিশেষ পোশাক পরে একজন প্রতিবন্ধী হুইল চেয়ারের পরিবর্তে পায়ে হেঁটে মঞ্চে হাজির হয়ে কিক অফ করেন। মাঠের মাঝখানে অবস্থিত একটি "জীবন্ত বল"-এর সঙ্গে, ৬৬০ জন নৃত্যশিল্পী ব্রাজিলের প্রকৃতি, মানুষ এবং ফুটবলের একটি যোগসূত্রের প্রতিফলন ঘটায়। অংশগ্রহণকারীরা বিভিন্ন ধরনের গাছ ও ফুলের পোষকে পরিহিত ছিল। এরপর বিশ্বকাপের অফিশিয়াল থিম সং "উই আর ওয়ান (ওলে ওলে)" পরিবেশন করেন ক্লাউদিয়া লেইতে, জেনিফার লোপেজ এবং পিটবুল। বিশ্বকাপ উদ্বোধনী অনুষ্ঠান আয়োজন করতে আনুমানিক প্রায় ১৮ মিলিয়ন BRL খরচ হয়।
নর্ম্যানদের ইংল্যান্ড বিজয়
নর্ম্যান বিজয় (ইংরেজি: Norman Conquest বা the Conquest) ছিল খ্রিস্টীয় একাদশ শতাব্দীতে নর্ম্যান্ডির ডিউক তথা পরবর্তীকালে "দিগ্বিজয়ী" আখ্যাপ্রাপ্ত প্রথম উইলিয়ামের নেতৃত্বে সহস্রাধিক নর্ম্যান, ব্রেটন, ফ্লেমিশ এবং অন্যান্য ফরাসি প্রদেশের অধিবাসীদের এক যৌথ বাহিনীর ইংল্যান্ড আক্রমণ ও অধিকার।
উইলিয়ামের প্রধান প্রতিদ্বন্দ্বীরা নির্মূল হলেও পরবর্তী কয়েক বছর তিনি একাধিক বিদ্রোহের সম্মুখীন হন। ১০৭২ সালের পরেই তিনি ইংল্যান্ডের সিংহাসন সুরক্ষিত করতে সক্ষম হয়েছিলেন। বাধাদানকারী ইংরেজ অভিজাতশ্রেণির ভূসম্পত্তি বাজেয়াপ্ত করা হয়; কয়েকজন অভিজাত নির্বাসনে পালিয়ে যান। নতুন রাজ্যকে নিয়ন্ত্রণ করার জন্য উইলিয়াম নিজের অনুগামীদের ভূমি দান করেন সারা রাজ্য জুড়ে প্রধান সামরিক ঘাঁটিগুলিতে দুর্গ নির্মাণ করেন। ইংল্যান্ডের অধিকাংশ অংশে এবং ওয়েলসের অংশবিশেষে যে "মহাসমীক্ষা" চালানো হয়েছিল তার পাণ্ডুলিপি নথি ডোমসডে বুক সম্পূর্ণ হয় ১০৮৬ সালে। নর্ম্যান বিজয়ের অন্যান্য ফলশ্রুতির মধ্যে দরবার ও সরকার ব্যবস্থা, অভিজাত শ্রেণির ভাষা হিসেবে নর্ম্যান ভাষার প্রচলন এবং স্বয়ং রাজার কাছ থেকে ভূসম্পত্তি অর্জন করায় উচ্চবিত্ত সমাজের শ্রেণিচরিত্রের পরিবর্তন বিশেষভাবে উল্লেখযোগ্য। কৃষিজীবী সমাজ ও গ্রাম্য জীবনেও ধীরে ধীরে পরিবর্তনের প্রভাব পড়তে থাকে: মনে করা হয় যে প্রধান পরিবর্তনটি ছিল ক্রীতদাস প্রথার আনুষ্ঠানিক নির্মূলীকরণ, যার সঙ্গে নর্ম্যান বিজয়ের যোগ থাকতেও পারে আবার নাও পারে। সরকারের গঠনতন্ত্রে পরিবর্তন সামান্যই ঘটেছিল, কারণ নতুন নর্ম্যান প্রশাসনে অ্যাংলো-স্যাক্সন সরকারের অনেক বিষয়ই গৃহীত হয়েছিল।
উৎস
৯১১ খ্রিস্টাব্দে ক্যারোলিঙ্গিয়ান ফরাসি শাসক চার্লস দ্য সিম্পল সেন্ট-ক্লেয়ার-সার-এপ্টের চুক্তির অংশ হিসেবে এক দল ভাইকিংকে তাদের নেতা রোলোর অধীনে নর্ম্যান্ডিতে বসতি স্থাপন করার অনুমতি দেন। ভূমির বিনিময়ে রোলোর অধীনস্থ নর্সম্যানরা ভবিষ্যৎ ভাইকিং আক্রমণকারীদের হাত থেকে উপকূল অঞ্চলকে রক্ষা করবে বলে ঠিক করা হয়েছিল। তাদের বসতিস্থাপন সফল বলে প্রমাণিত হয়েছিল। এই অঞ্চলের ভাইকিংরা "নর্থমেন" (ইংরেজি: Northmen) নামে পরিচিত ছিল। এই "নর্থমেন" থেকেই "নর্ম্যান্ডি" (ইংরেজি: Normandy) ও "নর্ম্যান" (ইংরেজি: Normans) শব্দ দু’টির উৎপত্তি ঘটে। ফরাসিরা নর্ম্যানদের নিজ সমাজের অঙ্গীভূত করে নিলে নর্ম্যানরাও দ্রুত স্থানীয় সংস্কৃতি গ্রহণ করে। পৌত্তলিকতাবাদ পরিত্যাগ করে তারা খ্রিস্টধর্মে ধর্মান্তরিত হয়। তারা তাদের নতুন দেশের ল্যাংগ্যু ডি’অইল গ্রহণ করে এবং তাদের নিজস্ব নর্স ভাষা থেকে নানা বৈশিষ্ট্য তাতে সংযোজিত করে সেটিকে নর্ম্যান ভাষায় পরিণত করে। স্থানীয় অধিবাসীদের সঙ্গে তারা বৈবাহিক সম্পর্কে আবদ্ধ হয় এবং যে অঞ্চল তাদের দান করা হয়েছিল সেটিকে ভিত্তি করে এবং বেসিন, কোটেনটিন উপদ্বীপ ও অ্যাভ্রাঞ্চেস সহ কিছু অঞ্চল অধিকার করে তারা ডাচির সীমান্ত পশ্চিম দিকে প্রসারিত করে।
১০০২ সালে ইংরেজ রাজা এথেলরেড দি আনরেডি নর্ম্যান্ডির ডিউক দ্বিতীয় রিচার্ডের ভগিনী এমাকে বিবাহ করেন। এথেলরেড ও এমার পুত্র এডওয়ার্ড দ্য কনফেসর বহু বছর নর্ম্যান্ডিতে নির্বাসিত জীবন যাপন করার পর ১০৪২ সালে ইংল্যান্ডের সিংহাসনে আরোহণ করেন। এর ফলে ইংল্যান্ডের রাজনীতিতে একটি শক্তিশালী নর্ম্যান স্বার্থ প্রতিষ্ঠিত হয়, কারণ এডওয়ার্ড সমর্থন লাভের আশায় তাঁর পূর্বতন প্রজাদের বহুল সংখ্যায় একত্রিত করেছিলেন এবং নর্ম্যান সভাসদ, সৈন্য ও যাজকদের এনে ক্ষমতা প্রদান করেছিলেন। বিশেষত চার্চে এডওয়ার্ড নিজ মনোনীত ব্যক্তিদের বিশেষ গুরুত্ব সহকারে স্থান দিয়েছিলেন। তিনি ছিলেন নিঃসন্তান। সপুত্র গডউইনের (ওয়েসেক্সের আর্ল) সঙ্গে বিবাদে জড়িয়ে পড়ে এডওয়ার্ড হয়তো নর্ম্যান্ডির ডিউক উইলিয়ামের ইংল্যান্ডের রাজা হওয়ার আশাকে উৎসাহিত করেছিলেন।
১০৬৬ খ্রিস্টাব্দের গোড়ার দিকে রাজা এডওয়ার্ডের মৃত্যুর পরে স্পষ্ট উত্তরাধিকারের অভাবে ইংল্যান্ডের সিংহাসনের দাবিদারদের মধ্যে বিবাদের সূত্রপাত ঘটে। এডওয়ার্ডের ঠিক পরবর্তী উত্তরসূরি ছিলেন এসেক্সের আর্ল হ্যারোল্ড গডউইনসন। ইংরেজ অভিজাতবর্গের মধ্যে তিনিই ছিলেন সর্বাপেক্ষা ধনী ও সর্বাপেক্ষা শক্তিশালী ব্যক্তি। ইংল্যান্ডের উইটেনাগেমট কর্তৃক তিনিই রাজা নির্বাচিত হন এবং ইয়র্কের আর্চবিশপ এয়াল্ডরেড গডউইনসনের রাজ্যাভিষেক সম্পন্ন করেন। যদিও নর্ম্যান বিবৃতি অনুযায়ী অনুষ্ঠানটি সম্পন্ন করেছিলেন ক্যানন-বহির্ভূতভাবে নির্বাচিত ক্যান্টারবেরির আর্চবিশপ স্টিগ্যান্ড। অনতিকালের মধ্যেই দুই শক্তিশালী প্রতিবেশী শাসকের প্রতিদ্বন্দ্বিতার মুখে পড়েন হ্যারোল্ড। ডিউক উইলিয়াম দাবি করেন যে রাজা এডওয়ার্ড তাঁকে সিংহাসন দেবেন বলে প্রতিশ্রুতি দিয়েছিলেন এবং হ্যারোল্ড এই চুক্তিতে শপথ গ্রহণ করেছিলেন। এদিকে নরওয়ের রাজা তৃতীয় হ্যারাল্ড (যিনি সাধারণভাবে হ্যারাল্ড হারড্রাডা নামে পরিচিত) দাবি করেন যে, হ্যারাল্ডের পূর্বসূরি ম্যাগনাস দ্য গুড ও পূর্ববর্তী ইংরেজ রাজা হার্থাকনুট এই মর্মে চুক্তি করেছিলেন যে, উভয়ের মধ্যে কেউ যদি নিঃসন্তান অবস্থায় মারা যান, তাহলে অপর জন ইংল্যান্ড ও নরওয়ে উভয় দেশেরই অধিপতি হবেন। ইংল্যান্ড আক্রমণ করার জন্য উইলিয়াম ও হ্যারোল্ড উভয়েই কালবিলম্ব না করে বাহিনী ও জাহাজ একত্র করতে শুরু করেন।
টোসটিগের আকস্মিক আক্রমণ ও নরওয়েজিয়ান বহিরাক্রমণ
১০৬৬ সালের গোড়ার দিকে হ্যারোল্ডের নির্বাসিত ভ্রাতা টোসটিগ গডউইনসন ফ্লেন্ডারদের একটি নৌবহর জোগাড় করে দক্ষণপূর্ব ইংল্যান্ডে আকস্মিক হামলা চালান। পরে ওর্কনির অন্যান্য জাহাজগুলিও সেই বাহিনীর সঙ্গে যোগ দেয়। হ্যারোল্ডের নৌবাহিনীর ভয়ে টোসটিগ উত্তর দিকে সরে আসেন এবং পূর্ব অ্যাংলিয়া ও লিংকনশায়ারে আকস্মিক হামলা চালান। কিন্তু মার্সিয়ার আর্ল এডউইন ও নর্থামব্রিয়ার আর্ল মোরকার ভ্রাতৃদ্বয় টোসটিগের জাহাজগুলিকে বিতাড়িত করতে সক্ষম হন। অনুগামীদের অধিকাংশ টোসটিগকে পরিত্যাগ করলে তিনি স্কটল্যান্ডে পালিয়ে যান এবং গ্রীষ্মকালটি সেখানে অতিবাহিত করে নতুন বাহিনী সংগ্রহ করতে থাকেন। দক্ষিণ উপকূলে উইলিয়ামের আক্রমণের প্রতীক্ষায় একটি বৃহৎ সৈন্যবাহিনী ও নৌবহর নিয়ে গ্রীষ্ম অতিবাহিত করেন রাজা হ্যারোল্ড। কিন্তু সেই সেনাবাহিনীর একটি বড়ো অংশ সামরিক প্রশিক্ষণপ্রাপ্ত হলেও নিয়মিত সেনাবাহিনীর অংশ ছিল না। তাদের ফসল কাটার মরসুম উপস্থিত হওয়ায় ৮ সেপ্টেম্বর হ্যারোল্ড তাদের চলে যাওয়ার অনুমতি দেন।
সেপ্টেম্বর মাসের গোড়ার দিকে হারড্রাডা সম্ভবত ১৫,০০০ লোক বহনকারী তিনশোরও বেশি জাহাজ নিয়ে উত্তর ইংল্যান্ড আক্রমণ করেন। টোসটিগের বাহিনী কর্তৃক হ্যারাল্ডের বাহিনী আরও বর্ধিত হয়, কারণ টোসটিগ নরওয়ের রাজার সিংহাসনের দাবিকে সমর্থন জানিয়েছিলেন। ইয়র্কের দিকে অগ্রসর হওয়ার সময় ২০ সেপ্টেম্বর ফুলফোর্ডের যুদ্ধে নরওয়ের বাহিনী এডউইন ও মোরকারের নেতৃত্বাধীন উত্তর ইংল্যান্ডের একটি সেনাবাহিনীকে পরাজিত করে। যাতে হ্যারোল্ড দক্ষিণ থেকে এসে উপস্থিত হওয়ার আগেই নরওয়ের বাহিনীকে যুদ্ধে লিপ্ত করে তোলা যায়, সেই জন্য দুই আর্ল ছুটে যান। হ্যারোল্ড গডউইনসন এডউইন ও মোরকারের ভগিনী এয়াল্ডগিথকে বিবাহ করেছিলেন। তা সত্ত্বেও দুই আর্ল সম্ভবত হ্যারোল্ডকে বিশ্বাস করতেন না এবং রাজা টোসটিগকে মোরকারের স্থলাভিষিক্ত করতে পারেন এমন ভয় পেয়েছিলেন। সর্বশেষ ফলশ্রুতিতে দুই আর্লের বাহিনী বিধ্বংস হয় এবং ১০৬৬ সালের অবশিষ্ট অভিযানগুলিতে অংশগ্রহণ করার ক্ষমতা হারায়। দুই আর্ল অবশ্য প্রাণে বেঁচে যান।
হারড্রাডা ইয়র্কে উপস্থিত হলে ইয়র্ক আত্মসমর্পণ করে। শহরের প্রধান ব্যক্তিবর্গকে পণবন্দী করার পর ২৪ সেপ্টেম্বর নরওয়েবাসীরা পূর্ব দিকে স্ট্যামফোর্ড ব্রিজ নামে এক ছোটো গ্রামে সরে আসে। সম্ভবত সেপ্টেম্বরের মধ্যভাগেই নরওয়ের আক্রমণের কথা জানতে পেরে রাজা হ্যারোল্ড উত্তরে ছুটে গিয়েছিলেন এবং গিয়েই বাহিনী সংগ্রহ করে ফেলেছিলেন। রাজকীয় সেনাবাহিনী দৈনিক গড়ে 25 mi পথ অতিক্রম করে লন্ডন থেকে সম্ভবত নয় দিনের মধ্যে ইয়র্কে উপস্থিত হয়েছিল। ২৫ সেপ্টেম্বর ভোরে বাহিনী নিয়ে ইয়র্কে পৌঁছে হ্যারোল্ড নরওয়েবাসীরা কোথায় রয়েছে তা জানতে পারেন। এরপর ইংরেজ বাহিনী আক্রমণকারীদের অতর্কিতে আক্রমণ করে স্ট্যামফোর্ডের যুদ্ধে তাদের পরাজিত করে। নরওয়ের হ্যারাল্ড ও টোসটিগ উভয়েই নিহত হন। নরওয়েবাসীদের ক্ষয়ক্ষতি এতটাই হয়েছিল মূল ৩০০টি জাহাজের মাত্র ২৪টির প্রয়োজন পড়েছিল জীবিতদের ফিরিয়ে নিয়ে যাওয়ার জন্য। অবশ্য ইংরেজদেরও যথেষ্ট ক্ষয়ক্ষতি হয়েছিল। হ্যারোল্ডের বাহিনী প্রচণ্ড আঘাতে দুর্বল হয়ে পড়েছিল এবং ইংলিশ চ্যানেল থেকে অনেকটা দূরে থেকে যায়।
বেলুরু
বেলুরু (Belur) ভারতের কর্ণাটক রাজ্যের হাসান জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯৬২ মিটার (৩১৫৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বেলুর শহরের জনসংখ্যা হল ২০,২২৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে বেলুর এর সাক্ষরতার হার বেশি।
বাকেরগঞ্জ পৌরসভা
বাকেরগঞ্জ পৌরসভা বাংলাদেশের বরিশাল জেলার বাকেরগঞ্জ উপজেলার স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়। এটি একটি ক শ্রেণীর পৌরসভা এবং বরিশাল-৬ আসনের অন্তর্গত নির্বাচনী এলাকা।
ইতিহাস
১৯৯০ সালে বাকেরগঞ্জ পৌরসভা প্রতিষ্ঠিত হয়। এ পৌরসভায় ৫০ কিলোমিটার সড়কের মধ্যে ৪০ কিলোমিটার সড়ক পাকা এবং ১০ কিলোমিটার সড়ক কাঁচা।
প্রশাসনিক অবকাঠামো
বাকেরগঞ্জ পৌরসভার আয়তন ৬.২৫ বর্গ কিলোমিটার। এর উত্তরে বাকেরগঞ্জ উপজেলার অন্তর্গত রঙ্গশ্রী ইউনিয়ন, পূর্বে কলসকাঠী, দক্ষিণে ভরপাশা এবং পশ্চিমে রঙ্গশ্রী ও গারুড়িয়া ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী বাকেরগঞ্জ পৌরসভার মোট জনসংখ্যা ১৫,৪১৮ জন। এর মধ্যে পুরুষ ৭,৬৪৪ জন এবং মহিলা ৭,৭৭৪ জন। মোট পরিবার ৩,৩৯৫টি।
শিক্ষা
২০১১ সালের আদমশুমারি অনুযায়ী বাকেরগঞ্জ পৌরসভার সাক্ষরতার হার ৭৬.৭%।
হ্যারি পটার (চলচ্চিত্র ধারাবাহিক)
হ্যারি পটার সিরিজের চলচ্চিত্রগুলো বিপণন করেছে ওয়ার্নার ব্রাদার্স পিকচার্স এবং প্রযোজনা করেছেন ডেভিড হেয়ম্যান। এছাড়া সবগুলো চলচ্চিত্রে প্রধান তিন চরিত্র হ্যারি পটার, রন উইজলি এবং হারমায়োনি গ্রেঞ্জার এর ভূমিকায় অভিনয় করেছে তিন উদীয়মান তারকা, ড্যানিয়েল র‌্যাডক্লিফ, রুপার্ট গ্রিন্ট এবং এমা ওয়াটসন। হ্যারি পটার সিরিজটি বর্তমানে সারাবিশ্বের তরুণদের একটি আইকনে পরিণত হয়েছে এবং ইতোমধ্যেই সিরিজটি সর্বকালের সবচেয়ে ব্যবসা সফল চলচ্চিত্র সিরিজ হিসেবে প্রতিষ্ঠিত হয়েছে। এখন পর্যন্ত হ্যারি পটার প্রায় ৬ বিলিয়ন ডলার আয় করেছে এবং সর্বোচ্চ আয়কারী ৩০ টি চলচ্চিত্রের তালিকায় হ্যারি পটার সিরিজের প্রত্যেকটি ছবি রয়েছে।
সিরিজের সর্বশেষ চলচ্চিত্র হ্যারি পটার অ্যান্ড দ্য ডেথলি হ্যালোস দুই পর্বে নির্মিত হয়েছে, যার প্রথম পর্বটি ২০১০ সালের ১৯ নভেম্বর মুক্তি পেয়েছে এবং দ্বিতীয় পর্বটি ২০১১ সালের ১৫ জুলাই মুক্তি পেয়েছে । এর মধ্য দিয়েই সমাপ্তি ঘটে সারা বিশ্বে আলোড়ন সৃষ্টিকারী তুমুল জনপ্রিয় হ্যারি পটার সিরিজের।
হ্যারি পটার অ্যান্ড দ্য প্রিজনার অফ আজকাবান (২০০৪)
হগওয়ার্টসে হ্যারি পটারের তৃতীয় বর্ষে, হ্যারি ও তার বন্ধুরা পুনরায় স্কুলে ফিরে আসে। রেমাস লুপিন হগওয়ার্টসে কালো জাদুর বিরুদ্ধে প্রতিরোধ বিষয়ে নতুন শিক্ষক হিসেবে যোগ দিয়েছেন। এদিকে কুখ্যাত খুনী সিরিয়াস ব্ল্যাক আজকাবান জেল ভেঙ্গে পালিয়ে মুক্তভাবে ঘুরে বেড়াচ্ছে। ব্ল্যাকের হাত থেকে হগওয়ার্টসকে রক্ষার জন্য জাদু মন্ত্রণালয় ভয়ঙ্কর ও অশুভ ডিমেন্টরদের নিয়োগ দিয়েছে স্কুল পাহারা দেয়ার জন্য। একসময় হ্যারি তার অতীত সম্পর্কে অনেক অজানা কাহিনী জানতে পারে এবং আরো জানতে পারে, কে এই সিরিয়াস ব্ল্যাক, কি তার আসল পরিচয়।
হ্যারি পটার অ্যান্ড দ্য অর্ডার অফ দ্য ফিনিক্স (২০০৭)
হগওয়ার্টসে হ্যারির পঞ্চম বর্ষ শুরু হয় অনাকাঙ্খিত এক ঘটনার মধ্য দিয়ে। সর্বত্র অবিশ্বাস-আতঙ্কের ছাপ। এদিকে ভলডেমর্ট প্রস্তুত এক নতুন মিশন নিয়ে। ভলডেমর্টকে দমনের উদ্দেশ্যে ডাম্বলডোর পুনর্গঠন করেন একটি পুরনো সংগঠন, অর্ডার অফ দ্য ফিনিক্স। হ্যারিও তার বন্ধুদের নিয়ে গড়ে তোলে ডাম্বলডোরের আর্মি নামের ছাত্র সংগঠন। অন্যদিকে জাদু মন্ত্রনালয়ে রক্ষিত একটি গোপন প্রফেসি নিজের হাতে আনার জান্য ভলডেমর্ট পুনরায় ফাঁদ পাতে, যে ফাঁদে ধরা দেয় হ্যারি, নিজেকে এবং বন্ধুদেরকে ঠেলে দেয় এক অনিশ্চিত বিপদের দিকে।
হ্যারি পটার অ্যান্ড দ্য হাফ-ব্লাড প্রিন্স (২০০৯)
হগওয়ার্টসে হ্যারির ষষ্ঠ বর্ষে ভলডেমর্ট তার ক্ষমতা আরো বৃদ্ধি করতে থাকে। এদিকে নতুন পোশন শিক্ষক হিসেবে হগওয়ার্টসে যোগ দেন হোরেস স্লাগহর্ন। হ্যারি ও ডাম্বলডোর একত্রে ভলডেমর্টকে পরাজিত করার পন্থা খুঁজতে থাকে। এবং স্লাগহর্নের মেমোরির সহায়তায় একসময় তা পেয়েও যায়। তারা জানতে পারে ভলডেমর্টের অমরত্বের চাবিকাঠি হরক্রাক্স সম্পর্কে। ভলডেমর্টকে হত্যা করতে হলে প্রথমে এই হরক্রাক্সগুলকে ধ্বংস করতে হবে।
পর্ব-১ (২০১০)
হ্যারি, রন ও হারমায়োনির সামনে এখন কেবলমাত্র একটা পথই খোলা, ভলডেমর্টের অমরত্বের চাবিকাঠি হরক্রাক্সগুলো খুঁজে বের করা ও ধ্বংস করা। ভলডেমর্টের উত্থান এবং ক্ষমতা দখল যদিও তাদের লক্ষ্যের একমাত্র প্রতিবন্ধক, তাদেরকে প্রতিনিয়ত মুখোমুখি হতে হবে নির্মম বাস্তবতার। তাদের দীর্ঘ অভিযানের প্রতিটি পদে পদেই আছে বিপদের হাতছানি, ডেথ ইটার, স্ন্যাচার এবং ইনফেরি। এসব প্রতিবন্ধকতা মোকাবেলা করেই তাদেরকে তাদের লক্ষ্যের দিকে এগিয়ে যেতে হবে। এই দীর্ঘ অভিযানে তাদের আরো মুখোমুখি হতে হবে রহস্যময় ডেথলি হ্যালোসের, যা নিঃসন্দেহে অত্যন্ত তাৎপর্যপূর্ণ।
পর্ব-২ (২০১১)
একটি হরক্রাক্স ধ্বংস এবং ডেথলি হ্যালোসের তাৎপর্য আবিষ্কারের পর, হ্যারি, রন ও হারমায়োনি পুনরায় হরক্রাক্স খোঁজার কাজে নিজেদের নিয়োগ করে। এদিকে ভলডেমর্ট লাভ করেছে অসামান্য ক্ষমতাধর এবং শক্তিশালী এক জাদুদন্ড, দ্য এল্ডার ওয়ান্ড। জাদুবিশ্বের কেউই তার হাত থেকে নিরাপদ নয়। ভলডেমর্ট ক্ষমতা চূড়ান্তভাবে কুক্ষীগত করার উদ্দেশ্যে আক্রমণ চালায় হগওয়ার্টসে। আর অন্যদিকে হ্যারির নেতৃত্বে সংঘটিত হয় আলোর পথের জাদুকর, ডাইনী এবং অন্যান্য জাদুর প্রাণীরা। তাদের লক্ষ্য একটাই, জাদু এবং মাগলবিশ্বকে ভলডেমর্টের অশুভ ছায়া থেকে মুক্ত করা।
পাস্কোয়ালে ভিভোলো
পাস্কোয়ালে ভিভোলো (, Pasquale Vivolo; ৬ জানুয়ারি ১৯২৮ – ১৮ নভেম্বর ২০০২) একজন ইতালীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় লাৎসিয়ো এবং ইতালি জাতীয় দলের হয়ে একজন আক্রমণভাগের খেলোয়াড় হিসেবে খেলেছেন।
১৯৪৭–৪৮ মৌসুমে, ইতালীয় ক্রেমোনেজের হয়ে খেলার মাধ্যমে ভিভোলো তার জ্যেষ্ঠ পর্যায়ের খেলোয়াড়ি জীবন শুরু করেন। ক্রেমোনেজের হয়ে ২ মৌসুম খেলার পর, তিনি ইয়ুভেন্তুসে যোগদান করেন, যেখানে তিনি ২টি সেরিয়ে আ শিরোপা জয়লাভ করেছেন। অতঃপর তিনি লাৎসিয়োয় যোগদান করেন, যেখানে তিনি ১২১ ম্যাচে ৩২টি গোল করেছেন। লাৎসিয়োর হয়ে ৫ মৌসুম অতিবাহিত করার পর, ব্রেশায় যোগদান করেন, যেখানে তিনি ১ মৌসুম অতিবাহিত করার পর অবসর গ্রহণ করেছেন।
১৯৫২ সালে, ভিভোলো ইতালির হয়ে আন্তর্জাতিক পর্যায়ে অভিষেক করেছিলেন, যেখানে তিনি ৪ ম্যাচে ১টি গোল করেছেন। তিনি ইতালি ফুটবল দলের হয়ে ১৮৫২ গ্রীষ্মকালীন অলিম্পিকে অংশগ্রহণ করেছেন, যেখানে তারা প্রথম পর্ব থেকেই বিদায় নিয়েছিলেন।
দলগতভাবে, ভিভোলো সর্বমোট ২টি শিরোপা জয়লাভ করেছেন, যার উভয়েই ইয়ুভেন্তুসের হয়ে জয়লাভ করেছেন।
বোয়িং এএইচ-৬৪ অ্যাপাচে
বোয়িং এএইচ-৬৪ অ্যাপাচে আমেরিকান টুইন-টার্বোশ্যাফ্ট অ্যাটাক হেলিকপ্টার, যা একটি ট্যুইয়েল-টাইপ ল্যান্ডিং গিয়ারের ব্যবস্থা এবং দু'জনের ক্রূর জন্য একটি টেন্ডেম ককপিট দ্বারা নির্মিত। এটি লক্ষ্য অর্জন এবং নাইট ভিশন সিস্টেমের জন্য একটি নাক-মাউন্ট সেন্সর স্যুট বৈশিষ্ট্যযুক্ত। এটি একটি ৩০ মিমি (১.১৮ ইঞ্চি) এম২৩০ চেইন বন্দুক মূল অবতরণ গিয়ারের মধ্যে বহন করে বিমানের সামনের অংশের নিচে এবং অস্ত্র ও স্টোরগুলি বহন করার জন্য স্টাব-উইং পাইনের উপরে লাগানো চারটি হার্ডপয়েন্ট, সাধারণত এজিএম-১১৪ হেল্পফায়ারের মিশ্রণে রয়েছে ক্ষেপণাস্ত্র এবং হাইড্রা ৭০ রকেট পোড। এএইচ-৬৪ এর লড়াইয়ের বেঁচে থাকার দক্ষতা উন্নত করতে উল্লেখযোগ্য ব্যবস্থার আতিশয্য রয়েছে।
এএইচ-১ কোবরা'কে প্রতিস্থাপন করতে মার্কিন যুক্তরাষ্ট্রের সেনাবাহিনীর অ্যাডভান্সড অ্যাটাক হেলিকপ্টার প্রোগ্রামের জন্য হিউজ হেলিকপ্টারগুলির দ্বারা নির্মিত মডেল ৭৭ এর সাথে অ্যাপাচি'র যারা শুরু হয়। প্রোটোটাইপ ওয়াইএএইচ-৬৪ প্রথম ৩০ সেপ্টেম্বর ১৯৭৫ সালে আকাশে ওড়ে। ছিল মার্কিন যুক্তরাষ্ট্রের সেনাবাহিনী ১৯৭৬ সালে ওয়াইএএইচ-৬৪ নির্বাচিত করে বেল ওয়াইএএইচ-৬৪ কে অতিক্রম করে এবং পরে ১৯৮২ সালে পূর্ণ উৎপাদনের অনুমোদন প্রদান করা হয়। ১৯৮৪ সালে হিউজ হেলিকপ্টার অধিগ্রহণের পরে, ম্যাকডনেল ডগলাস এএইচ -৬৪ এর উৎপাদন ও উন্নয়ন অব্যাহত রাখে। ১৯৮৬ সালের এপ্রিলে মার্কিন যুক্তরাষ্ট্রের সেনাবাহিনীতে এই হেলিকপ্টারটি চালু করা হয়। ১৯৯৭ সালের মার্চ মাসে অ্যাডভান্সড এএইচ-৬৪ডি অ্যাপাচি লংবোকে সেনাবাহিনীর হাতে সরবরাহ করা হয়। বোয়িং প্রতিরক্ষা, মহাকাশ ও সুরক্ষা সংস্থা দ্বারা উৎপাদন অব্যাহত রাখা হয়েছে, ২০১৩ সালের মধ্যে ২ হাজার এএইচ-৬৪ উৎপাদিত হয়।
মার্কিন সেনা হ'ল এএইচ-৬৪ এর প্রধান পরিচালনাকারী। এটি গ্রিস, জাপান, ইসরায়েল, নেদারল্যান্ড, সিঙ্গাপুর এবং সংযুক্ত আরব আমিরাত'সহ একাধিক দেশের প্রাথমিক আক্রমণকারী হেলিকপ্টারে পরিণত হয়েছে। এটি যুক্তরাজ্যে লাইসেন্সের আওতায় আগুস্তা ওয়েস্টল্যান্ড অ্যাপাচে হিসাবে নির্মিত হয়। আমেরিকান এএইচ-৬৪ পানামা, পারস্য উপসাগর, কসোভো, আফগানিস্তান এবং ইরাকে সংঘাত ব্যবহার করেছে। ইস্রায়েল লেবানন এবং গাজা উপত্যকায় সামরিক সংঘাতে আপাচে ব্যবহার করা হয়। ব্রিটিশ এবং ডাচরা অ্যাপাচে আফগানিস্তান এবং ইরাক যুদ্ধে মোতায় করে।
প্রারম্ভিক সেবা
মার্কিন সেনাবাহিনী ১৯৮৪ সালের জানুয়ারিতে আনুষ্ঠানিকভাবে এটির প্রথম উৎপাদন এএইচ -৪৪এ গ্রহণ করে এবং প্রথম পাইলটদের প্রশিক্ষণ সেই বছরের পরে শুরু হয়। প্রথম পরিচালনাগত অ্যাপাচি ইউনিট, ৭ তম ব্যাটালিয়ন, ১ তম ক্যাভালারি ব্রিগেড, এএইচ-৬৪এ প্রশিক্ষণ শুরু করে ১৯৮৬ সালের এপ্রিল মাসে টেক্সাসের ফোর্ট হুডে। ৬৪ এএইচ-৬৪ সহ দুটি পরিচালনাগত ইউনিট ১৯৮৭ সালের সেপ্টেম্বরে প্রথম ইউরোপে মোতায়েন করা হয় এবং সেখানে বড় ধরনের সামরিক মহড়ায় অংশ নিয়েছিল।
উপসাগরীয় যুদ্ধ এবং বলকানস
১৯৯০ সালে ইরানের কুয়েতে আগ্রাসনের পরে মার্কিন যুক্তরাষ্ট্রের প্রায় সমস্ত অ্যাপাচে সৌদি আরবে মোতায়েন করা হয়ে। ১৯৯১ সালের ১ লা জানুয়ারি অপারেশন মরুভূমির ঝড়ের সময়, চার এমএইচ -৫৩ পেভ লো তৃতীয় দ্বারা পরিচালিত ৮ টি এএইচ-৬৪এ অভিযানের প্রথম আক্রমণে ইরাকের রাডার নেটওয়ার্কের কিছু অংশ ধ্বংস করে দেয়, যা আক্রমণকারী বিমানটিকে সনাক্তকরণের ক্ষমতাকে প্রতিহত করে। অ্যাপাচেগুলি হাইড্রার ৭০ ফ্লেকেট রকেট, হেলফায়ারস এবং একটি সহায়ক জ্বালানী ট্যাঙ্কের একটি অসামঞ্জস্য লোড বহন করে। ১০০ ঘণ্টার স্থল যুদ্ধের সময় মোট ২৭৭ টি এএইচ -৬৪ অংশ নিয়েছিল, এতে ২৭৮ টি ট্যাঙ্ক, অসংখ্য সাঁজোয়া বাহক এবং অন্যান্য ইরাকি যানবাহন ধ্বংস হয়।, রকেট চালিত গ্রেনেড (আরপিজি) নিকটবর্তী স্থানে আঘাত হানার করণে একটি এএইচ-৬৪ যুদ্ধে ধ্বংস হয়; তবে ক্রু বেঁচে গিয়েছিল।
যুদ্ধে কার্যকর থাকাকালীন, এইএইচ-৬৪ গুরুতর লজিস্টিকাল জটিলতাও উপস্থাপন করেছিল। ১৯৯০-এ প্রকাশিত অনুসন্ধানে বলা হয়েছে, "রক্ষণাবেক্ষণ ইউনিটগুলি অ্যাপাচি-র অপ্রত্যাশিতভাবে উচ্চ কাজের চাপকে ধরে রাখতে পারে না ..." যুদ্ধ পরিচালনার জন্য অতিরিক্ত অংশ সরবরাহের জন্য, মার্কিন সেনাবাহিনী বিশ্বব্যাপী অন্যান্য সমস্ত এএইচ -৬৪ বেসরকারীভাবে স্থাপন করেছিল; অ্যাপাচেগুলি পরিকল্পনামূলক উড়ানের সময়ের এক-পঞ্চমাংশই উড়েছিল উপসাগরীয় যুদ্ধের আগে এই সমস্যাগুলি প্রকট ছিল।
যুক্তরাজ্য
যুক্তরাজ্য বর্তমানে অ্যাপাচি লংবো-র পরিবর্তিত সংস্করণ পরিচালনা করছে; প্রথমদিকে ওয়েস্টল্যান্ডকে ডাব্লুএইচএইচ-৬৪ অ্যাপাচেবলা হয়, এটি ব্রিটিশ সেনাবাহিনী কর্তৃক অ্যাপাচি এএইচ ১ হিসাবে মনোনীত করে। ১৯৯৯ সালে ব্রিটিশ সেনাবাহিনীর নতুন অ্যাটাক হেলিকপ্টারটির জন্য ইউরোপ্পটার টাইগার এবং অ্যাপাচে-র মধ্যে একটি প্রতিযোগিতার পরে ওয়েস্টল্যান্ড বোয়িংয়ের লাইসেন্সের আওতায় ৬৭ টি ডাব্লুএইচ-৬৪ অ্যাপাচে নির্মাণ করে।  মার্কিন অ্যাপাচে ভেরিয়েন্টগুলি থেকে আগুস্তা ওয়েস্টল্যান্ডের তৈরি অ্যাপাচে-এর গুরুত্বপূর্ণ বিচ্যুতির মধ্যে রয়েছে আরও শক্তিশালী রোলস-রইস ইঞ্জিন স্থাপন এবং নৌ জাহাজগুলিতে ব্যবহারের জন্য একটি ভাঁজ যুক্ত ফলকের সমাবেশ যোগ করা।
ভারত
thumb|right|এয়ার মার্শাল এ.এস. বুটোলা ১০ মে, ২০১৯ সালে আমেরিকার অ্যারিজোনার মেসা'য় বোয়িংয়ের উৎপাদন কেন্দ্রে বোয়িংয়ের অ্যাটাক হেলিকপ্টার প্রোগ্রামের সহ-সভাপতি মিঃ স্টিভ ওয়েডের কাছ থেকে ভারতের প্রথম এএইচ-৬৪ই (আই) অ্যাপাচি গার্ডিয়ান হেলিকপ্টার গ্রহণ করেছেন। ২০০৮ সালে, ভারতীয় বিমানবাহিনী (আইএএফ) ২২ টি আক্রমণকারী হেলিকপ্টারের জন্য একটি দরপত্র প্রকাশ করা হয়। দরপত্রের পরিপেক্ষিতে ছয়টি আবেদন জমা পরে। আবেদনগুলি হল-  সিকোরস্কির ইউএইচ-৬০ ব্ল্যাক হক, এএইচ-৬৪ ডি, বেলের এএইচ -১ সুপার কোবরা, ইউরোকপ্টারের টাইগার, মিলের এমআই-২৮ এবং আগুস্তা ওয়েস্টল্যান্ডের এ১২৯ মঙ্গুস্তা। ২০০৮ সালের অক্টোবরে বোয়িং ও বেল আবেদন প্রত্যাহার করে নেয়। ২০০৯ সালে, দরপত্র গ্রহণ আবার শুরু হয়।  ২০১০ সালের ডিসেম্বরে, ভারত ২২ টি অ্যাপাচে এবং এর সাথে সম্পর্কিত সরঞ্জাম বিক্রির জন্য অনুরোধ করে। ৫ অক্টোবর ২০১২ সালে, আইএএফ চিফ এনএকে ব্রাউন অ্যাপাচে নির্বাচনের বিষয়টি নিশ্চিত করেন। বিমানবাহিনী অভিযানগুলির জন্য প্রস্তাবিত ২২ টি অ্যাপাচে'কে আইএএফ নিজের নিয়ন্ত্রণে চেয়েছিল, আর আর্মি এভিয়েশন কর্পস যুক্তি দিয়েছিল যে সেনাবাহিনীর অভিযানে তারা আরও ভালভাবে ব্যবহার করতে পারবে। এপ্রিল ২০১৩ সালে, ভারতীয় প্রতিরক্ষা মন্ত্রক (এমওডি) সিদ্ধান্ত নেয় যে আইএএফ ২২ টি এএইচ -৬৪ গ্রহণ করবে। ভারত ২০১৫ সালে ২২ টি  এএইচ-৬৪ ক্রয়ের আবেদন করে এবং  ২০১৯ সালে  হেলিকপ্টারগুলি হাতে পাওয়া শুরু হওয়ার কথা ছিল।
১২ জুন ২০১৮ সালে, মার্কিন যুক্তরাষ্ট্রের পররাষ্ট্র দফতর আনুমানিক $৯৩০ মিলিয়ন ডলারের একটি চুক্তিতে অতিরিক্ত ছ'টি এএইচ-৬৪ই হেলিকপ্টার, সঙ্গে সজ্জিত ও যুক্ত সরঞ্জাম ভারতে সম্ভাব্য বৈদেশিক সামরিক বিক্রয়কে অনুমোদন প্রদান করা। মার্কিন প্রতিরক্ষা সুরক্ষা সহযোগিতা সংস্থা কংগ্রেসকে অনুমোদনের জন্য জানায়।
১১ ই মে, ২০১৯ সালে ভারত আনুষ্ঠানিকভাবে তার প্রথম এএইচ-৬৪ই অ্যাপাচে গার্ডিয়ানকে অ্যারিজোনার মেসা'য় বোয়িংয়ের উৎপাদন কেন্দ্রে একটি অনুষ্ঠানের মাধ্যমে গ্রহণ করে। ২৭ জুলাই ২০১৯ সালে, ভারত তার আবেদন অনুসারে ২২ টির প্রথম চারটি এএইচ -৬৪ই হাতে পায়। ৩ সেপ্টেম্বর ২০১৯ সালে, ভারত পাঞ্জাবের পাঠানকোট বায়ুসেনা ঘাঁটিতে আইএএফের ১২৫ হেলিকপ্টার স্কোয়াড্রোনে ৮ টি এএইচ-৬৪ই স্থান পেয়েছে।
এএইচ-৬৪ই
পূর্বে এএইচ-৬৪ডি ব্লক ৩ হিসাবে পরিচিত; ২০১২ সালে, এটির বর্ধিত সক্ষমতা উপস্থাপনের জন্য এটি এএইচ-৪৬ই গার্ডিয়ান হিসাবে পুনরায় নকশা করা হয়।  এএইচ-৬৪ই বৈশিষ্ট্যের মধ্যে রয়েছে উন্নত ডিজিটাল সংযোগ, জয়েন্ট ট্যাকটিক্যাল ইনফরমেশন ডিস্ট্রিবিউশন সিস্টেম, আরও শক্তির সমন্বিত করতে উন্নত ফেস গিয়ার ট্রান্সমিশন'সহ আরও শক্তিশালী টি৭০০-জিই-৭০১ডি ইঞ্জিন, মানহীন বায়বীয় যানবাহন  নিয়ন্ত্রণের ক্ষমতা (ইউএভি), সম্পূর্ণ আইএফআর ক্ষমতা এবং উন্নত অবতরণ গিয়ার।  নতুন যৌগিক রটার ব্লেড, যা সাফল্যের সাথে ২০০৪ সালে পরীক্ষা সম্পন্ন করেছে এবং ক্রুজ গতি বৃদ্ধি, চড়ার হার এবং পেলড ক্ষমতা বাড়িয়েছে। বিতরণ ২০১১ সালের নভেম্বর মাসে শুরু হয়। ২৪-অক্টোবর ২০১২ সালে পূর্ণ-হারের উৎপাদন অনুমোদিত হয়,  এএইচ-৬৪ডি হেলিকপ্টারকে এসইএইচ-৬৪ই হেলিকপ্টারে উন্নীত করা হবে এবং ২০১৯/২০ সালে ৬৫ টি নতুন এএইচ-৬৪ই এর উৎপাদন শুরু হবে। উন্নত সংস্করণে লংবো র্যাডারে একটি সাগরপারস্থিত ক্ষমতা রয়েছে, যা সম্ভাব্যভাবে নৌ স্ট্রাইককে সক্ষম করে; একটি এএসএ রাডার বিবেচনাধীন রয়েছে।. সেনাবাহিনী আরও পরিসীমা এবং ধৈর্য বাড়ানোর জন্য এএইচ-৬৪ই তে বর্ধিত পরিসরের জ্বালানী ট্যাঙ্ক যুক্ত করার ইচ্ছা প্রকাশ করেছে। এএইচ-৬৪ই তে পূর্ববর্তী দুই'অংশের জায়গায় এল-৩ যোগাযোগ এমএম-টিএক্স ড্যাটালিংক স্থাপন করা হবে, সমস্ত আর্মি ইউএভি-র সাথে তথ্য এবং ভিডিও প্রেরণ করতে এবং প্রাপ্ত করতে সি, ডি, এল, এবং কু ফ্রিকোয়েন্সি ব্যান্ডে যোগাযোগ করা হবে।
ইউসুফ ইসলাম
ইউসুফ ইসলাম (জন্ম নামঃ স্টিভেন দিমিত্রী জর্জিও; ২১ জুলাই ১৯৪৮) হলেন একজন ইংরেজ গায়ক, সঙ্গীতরচয়িতা, বহুজাতিক বাদ্যযন্ত্রশিল্পী, সমাজসেবক ও শিক্ষানুরাগী| তিনি একজন অন্যতম প্রখ্যাত ধর্মান্তরিত মুসলিম| ২০১৪ সালে আমেরিকার রক অ্যান্ড রোল হল অফ ফেম নামক শিল্প বিষয়ক জাদুঘরে তার জীবনী অন্তর্ভুক্ত হয়|
এ্যালবামসমূহ
ক্যাট স্টিভেন্স হিসেবে:
ইউসুফ ইসলাম হিসেবে:
অনুরাধা (অভিনেত্রী)
ব্যক্তিগত জীবন
অনুরাধার জন্ম সম্ভ্রান্ত পরিবারে। তাঁর বাবা কৃষ্ণ কুমার ছিলেন কোরিওগ্রাফার এবং মা সরোজা দেবী ছিলেন চলচ্চিত্রে অভিনেত্রীদের হেয়ারড্রেসার। তার বাবা একজন মারাঠি এবং তার মা অন্ধ্র প্রদেশের। তিনি ১৯৮৭ সালে সতীশ কুমারের সাথে বিবাহ-বন্ধনে আবদ্ধ হন। সতীশ পেশায় ছিলেন একজন নৃত্য পরিচালক। তাদের দু’টি সন্তান ছিল অভিনয়শ্রী (জন্ম: ১৯৮৮) এবং কালীচরণ (জন্ম: ১৯৯১)। তারা দুজনেই পরবর্তীতে অভিনেত্রী হিসেবে অভিভূত হয়েছেন।
কন্ঠ শিল্পী
২০০১ সালে সিটিজেন</i> চলচ্চিত্রে নাগমা চরিত্রে।
এফ২: ফান অ্যান্ড ফ্রাস্ট্রেশন
এফ২: ফান অ্যান্ড ফ্রাস্ট্রেশন হলো ২০১৯ সালের একটি ভারতীয় তেলুগু ভাষার হাস্যরসাত্মক নাট্য চলচ্চিত্র, যা রচনা ও পরিচালনা করেছেন অনিল রাবিপুড়ি। শ্রী ভেঙ্কটেশ্বর ক্রিয়েশন্সের অধীনে দিল রাজু ও সিরিশ-লক্ষ্মণ দ্বারা প্রযোজিত এই চলচ্চিত্রটিতে অভিনয় করেছেন ভেঙ্কটেশ, বরুণ তেজ, তামান্না ও মেহরীন পীরজাদা। এতে সঙ্গীত পরিচালনা করেছেন দেবী শ্রী প্রসাদ।
এফ২: ফান অ্যান্ড ফ্রাস্ট্রেশন ২০১৯ সালের ১২ জানুয়ারি সংক্রান্তির সময় প্রেক্ষাগৃহে মুক্তি পায় এবং ৩০ কোটি নির্মাণব্যয়ের বিপরীতে ১২৭.২ কোটির অধিক আয় করে।
এটি ফান অ্যান্ড ফ্রাস্ট্রেশন ধারাবাহিকের প্রথম কিস্তি, এফ৩ নামে চলচ্চিত্রটির একটি সিক্যুয়েল ২০২২ সালের ২৭ মে মুক্তি পায়।
নির্মাণ
চলচ্চিত্রটির প্রধান চিত্রগ্রহণ ২০১৮ সালের ২৭ জুন শুরু হয়েছিল।
সিক্যুয়েল
এফ২-এর সাফল্যের পর রাবিপুড়ি ও রাজু এফ৩ নামে একটি সিক্যুয়েল নির্মাণের পরিকল্পনা করেন। সিক্যুয়েলটি ২০২১ সালের ২৭ আগস্ট মুক্তি পাওয়ার কথা ছিল, কিন্তু কোভিড-১৯ মহামারীর কারণে বিলম্ব ঘটে। অবশেষে এফ৩ ২০২২ সালের ২৭ মে প্রেক্ষাগৃহে মুক্তি পায়।
দারাশিকো
দারাশিকো (জন্ম লুৎফে আজম; ৯ জানুয়ারি ১৯৩৯ - ২৬ ডিসেম্বর ১৯৯৮) একজন বাংলাদেশী অভিনেতা, পরিচালক ও প্রযোজক। তাকে পর্দায় বজ্রকন্ঠ সংবলিত খল চরিত্র কিংবা দাপুটে বাবার চরিত্রে দেখা যেত।  তার পরিচালিত প্রথম চলচ্চিত্র রাঙা বউ (১৯৭২)। তার পরিচালিত অন্যান্য চলচ্চিত্র হল ফকির মজনু শাহ, অন্ধ বধূ, প্রেম কাহিনী, বোনের মত বোন, ডাকু ও দরবেশ, বাদশা ভাই, ও অঞ্জলী।
দারাশিকো সংগ্রাম (১৯৭৪) চলচ্চিত্রে অভিনয় করে শ্রেষ্ঠ অভিনেতা বিভাগে বাচসাস পুরস্কার অর্জন করেন। তার অভিনীত অন্যান্য চলচ্চিত্র হল পানছি বাউড়া, ঝড়ের পাখি, অনেক প্রেম অনেক জ্বালা, কি যে করি, সূর্যগ্রহণ, দোস্ত দুশমন, সারেং বৌ, এখনই সময়, চন্দ্রনাথ, সারেন্ডার ও অঞ্জলী। তার অভিনীত সর্বশেষ মুক্তিপ্রাপ্ত চলচ্চিত্র আম্মাজান। তিনি ১৯৯৮ সালের ২৬শে ডিসেম্বর মৃত্যুবরণ করেন।
প্রারম্ভিক জীবন
দারাশিকো ১৯৩৯ সালের ৯ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) পাবনা জেলায় জন্মগ্রহণ করেন। তার জন্মনাম লুৎফে আজম। তার গ্রুপ ক্যাপ্টেন সাইফুল আজম এফডিসির সাবেক ব্যাবস্থাপনা পরিচালক এবং বদরুল আলম এবং অভিনেতা ও চিত্রপরিচালক ছিলেন। তার পুত্র সুস্ময়ও চলচ্চিত্র অভিনেতা।
সুত্তপিটক
থাম্ব|পালি ভাষায় রচিত ত্রিপিটক সুত্তপিটক (सुत्तपिटक) বা সূত্রপিটক (सुत्रपिटक) পালি ভাষায় রচিত বৌদ্ধ ধর্ম গ্রন্থ তিপিটকের দ্বিতীয় পিটক। এই পিটকে গৌতম বুদ্ধ ও তাঁর প্রধান শিষ্যদের দ্বারা ব্যক্ত দশ সহস্রাধিক সুত্ত রয়েছে।
নিকায়
থেরবাদ সুত্তপিটক পাঁচটি নিকায়ে বিভক্ত।  এই পাঁচটি নিকায় হল-
অদ্রুইতা লি
অদ্রুইতা লি একজন চুলের শিল্পকার । ২০১৪ সালে, তিনি এবং রবিন ম্যাথিউস ডালাস বায়ার্স ক্লাব চলচ্চিত্রে তাদের কাজের জন্য সেরা মেকআপ এবং হেয়ারস্টাইলিংয়ের জন্য একাডেমি পুরস্কার পেয়েছেন। ২০১৮ সালে, তিনি এবং ডেবোরা লা মিয়া ডেনাভার I , Tonya ছবিতে তাদের কাজের জন্য সেরা মেকআপ এবং চুলের জন্য BAFTA পুরস্কারের জন্য মনোনীত হন।
ইন্টার-সার্ভিসেস ইন্টেলিজেন্স
ডিরেক্টরেইট ফর ইন্টার-সার্ভিসেস ইন্টেলিজেন্স (Directorate for Inter-Services Intelligence; ; সাধারণ পরিচিতি:Inter-Services Intelligence বা শব্দ সংক্ষেপ:ISI), পাকিস্তানের গোয়ন্দো সংস্থা। পাকিস্তানের অন্যতম বৃহৎ এই গোয়ন্দা সংস্থা। গত শতকে আইএসআই আফগানিস্তানে আফগান মুজাহিদিন, তালেবানদের সহযোগিতার জন্য আলোচিত।
পদ্মিনী কোলহাপুরী
পদ্মিনী কোলহাপুরী (জন্মঃ ১ নভেম্বর ১৯৬৫) একজন ভারতীয় অভিনেত্রী এবং গায়িকা, যিনি হিন্দি চলচ্চিত্রে কাজ করেছেন। তার সফল কর্মজীবনে তিনি দুইটি ফিল্মফেয়ার এ্যাওয়ার্ড জিতেছিলেন, আশির দশকে তিনি মোটামুটি একজন জনপ্রিয় অভিনেত্রী ছিলেন।
কোলহাপুরী মাত্র ১৫ বছর বয়সে অভিনয় করে চলচ্চিত্র ইনসাফ কা তারাযু (১৯৮১ সালে মুক্তি পায়) এর মাধ্যমে 'ফিল্মফেয়ার এ্যাওয়ার্ড ফর বেস্ট সাপোর্টিং এ্যাকট্রেস' লাভ করেন এবং ১৯৮৩ সালে মুক্তিপ্রাপ্ত চলচ্চিত্র প্রেম রোগ এ ১৭ বছরে অভিনয় করেন ঋষি কাপুর এর বিপরীতে এবং এই চলচ্চিত্রে অভিনয়ের জন্য তিনি 'ফিল্মফেয়ার এ্যাওয়ার্ড ফর বেস্ট এ্যাকট্রেস' জেতেন, এইভাবে তিনি সবচেয়ে কমবয়স্ক অভিনেত্রীর মধ্যে পুরস্কারপ্রাপ্তদের মধ্যে দ্বিতীয় অবস্থান লাভ করেন।
পূর্ব জীবন
পদ্মিনী জন্মেছিলেন ১৯৬৫ সালের ১ নভেম্বর, তার পিতার নাম ছিলো পন্ধরীনাথ কোলহাপুরী যিনি একজন পেশাজীবী সঙ্গীতকার ছিলেন আর মাতার নাম ছিলো নিরুপমা কোলহাপুরী, পদ্মিনী ছিলেন তিন বোনের মধ্যে দ্বিতীয়। পদ্মিনীর বড় বোনের নাম হচ্ছে শিভাঙ্গি কোলহাপুরী যিনি অভিনেতা শক্তি কাপুরকে বিয়ে করেন, তাদের মেয়ে শ্রদ্ধা কাপুর হিন্দি চলচ্চিত্রে অভিনেত্রী হিসেবে কাজ করেন, এছাড়াও সিদ্ধান্ত কাপুর নামে তাদের আরেকটি পুত্র আছে যিনিও হিন্দি চলচ্চিত্র অভিনেতা। পদ্মিনীর ছোট বোন তেজস্বিনী কোলহাপুরীও হিন্দি চলচ্চিত্র অভিনেত্রী।
কোলহাপুরী পরিবারের নামের শেষে কোলহাপুর যুক্ত হওয়ার কারণ পদ্মিনীর পূর্ব পুরুষ মহারাষ্ট্রের কোলহাপুর থাকত। পদ্মিনীর মা নিরুপমা কোঙ্কণী ভাষী কোঙ্কণী ব্রাহ্মণ পরিবারে জন্মেছিলেন যেটি ছিলো কর্ণাটক প্রদেশের ম্যাঙ্গালোরে। পদ্মিনীর পিতা পন্ধরীনাথ কোলহাপুরী একজন মেধাবী গায়ক এবং বীণা বাদক ছিলেন। তিনি ছিলেন পণ্ডিত কৃষ্ণরাও কোলহাপুরীর ছেলে (লতা মঙ্গেশকর, আশা ভোঁসলে'র পিতা পণ্ডিত দীনানাথ মঙ্গেশকর এর 'বলবন্ত নাটক একাডেমী'র সঙ্গী), যিনি গুজরাটের বরোদা দরবারে নাট্য সঙ্গীত গাইতেন। পন্ধরীনাথের মা ছিলেন পণ্ডিত দীনানাথ মঙ্গেশকরের সৎ-বোন এবং বলবন্তরাও অভিষেকীর বোন (গায়ক জিতেন্দ্র অভিষেকীর পিতা)। এইভাবে পদ্মিনী ছিলেন গায়িকা লতা মঙ্গেশকর এবং আশা ভোঁসলে'র ভাগ্নী। পদ্মিনী 'এয়ার ইন্ডিয়া' তে গ্রাউন্ড স্টাফ হিসেবে কাজ করেছেন।
চলচ্চিত্র এ্যাসা পিয়ার কাহাতে কাজ করার সময় পদ্মিনী চলচ্চিত্রটির প্রযোজক প্রদীপ শর্মা ওরফে টুটু শর্মার সঙ্গে বন্ধুত্ব করেন। প্রেম করার পর তারা ১৯৮৬ সালে বিয়ে করেন। তাদের প্রিয়াঙ্ক শর্মা নামের একটা ছেলে হয়।
কর্মজীবন
বাচ্চা বয়সে পদ্মিনী তার বোনের সাথে ইয়াদোঁ কি বারাত (১৯৭৩), কিতাব এবং দুশমন দোস্ত চলচ্চিত্রে তার বোনের সঙ্গে ঐকতান সঙ্গীতে গেয়েছেন। পদ্মিনী পরে নিজের অভিনীত চলচ্চিত্রেও গান গান যেমন বিধাতা (১৯৮২) এর গান ছাথ ছ্যাহেলিয়া, ১৯৮৯ সালের চলচ্চিত্র হাম ইন্তেযার কারেঙ্গেতে এবং সড়ক ছাপ (১৯৮৭, কিশোর কুমার এর সঙ্গে)তে। তিনি সঙ্গীতকার বাপ্পী লাহিড়ী'র সঙ্গে করা 'মিউজিক লাভার্স' নামের একটা এ্যালবাম বের করেছিলেন। ১৯৮৬ সালে পদ্মিনী এই বাপ্পী এবং তার দলের সঙ্গে লন্ডনে একটি কনসার্টে গান গেয়েছিলেন।
গায়িকা আশা ভোঁসলে অভিনেতা দেব আনন্দকে তার প্রযোজনা করা এবং পরিচালিত চলচ্চিত্র 'ইশক ইশক ইশক' (১৯৭৪ সালে মুক্তিপ্রাপ্ত) এ পদ্মিনীকে নিতে বলেছিলেন। এটার পর পদ্মিনী অন্যান্য চলচ্চিত্রে অভিনয়ের জন্য ডাক পান যেমন ড্রিমগার্ল (১৯৭৭), যিন্দেগী (১৯৭৬) এবং ছাজান বিনা ছুহাগান (১৯৭৮)। তিনি ১৯৮০ সালে মুক্তি পাওয়া গ্যাহরায়ী চলচ্চিত্রে একটি স্কুল পড়ুয়া মেয়ের চরিত্রে খুব সুন্দর অভিনয় করেন যে কালোজাদু দ্বারা আক্রান্ত।
পদ্মিনীর মা তাকে এয়ারলাইন্সের চাকরি ছেড়ে দিতে বলেন কারণ পদ্মিনী আরো অনেক চলচ্চিত্রে অভিনয়ের জন্য প্রস্তাব পাচ্ছিলেন। তার অভিনীত সবচেয়ে বিখ্যাত শিশুচরিত্র ছিলো রাজ কাপুর দ্বারা প্রযোজিত এবং পরিচালিত চলচ্চিত্র সত্যম শিবম সুন্দরম এ যেটি ১৯৭৮ সালে মুক্তি পায়। তার সফলতা আরো উপরে ওঠে ১৯৮০ সালে মুক্তি পাওয়া চলচ্চিত্র ইনসাফ কা তারাযু চলচ্চিত্রে অভিনয় করে, চলচ্চিত্রটিতে তিনি এক কিশোরীর চরিত্রে অভিনয় করেন যে ধর্ষিত হয়, এই চলচ্চিত্রটি ছিলো আসলে ১৯৭৬ সালে মুক্তিপ্রাপ্ত যুক্তরাষ্ট্রের চলচ্চিত্র 'লিপস্টিক' এর পুনর্নির্মাণ। এই চলচ্চিত্রটির জন্য পদ্মিনী 'ফিল্মফেয়ার বেস্ট সাপোর্টিং এ্যাকট্রেস এ্যাওয়ার্ড' জেতেন। ১৫ বছর বয়সে তিনি ঋষি কাপুর এর বিপরীতে প্রধান নায়িকার চরিত্রে অভিনয় করেন যামানে কো দিখানা হে (১৯৮১) চলচ্চিত্রে। চলচ্চিত্রটি ফ্লপ হয়, কিন্তু পদ্মিনী আবার ঋষি কাপুরের সঙ্গে অভিনয়ের সুযোগ পান ঋষির পিতার পরিচালিত চলচ্চিত্র প্রেম রোগ (১৯৮২)তে। এই চলচ্চিত্রের জন্য পদ্মিনী 'ফিল্মফেয়ার বেস্ট এ্যাকট্রেস এ্যাওয়ার্ড' পান। ১৯৮১ সালের চলচ্চিত্র আহিস্তা আহিস্তার জন্য তিনি বিশেষ অভিনয় পুরস্কার জিতেছিলেন।
পদ্মিনী তার পেশাদারিত্ব আর পরিশ্রমের জন্য পরিচিত ছিলেন। সঞ্জয় দত্তের সঙ্গে দো দিলো কি দাস্তা (১৯৮৫) চলচ্চিত্র কাজ করার সময় তার জ্বর হয়েছিলো। তার অনেক চলচ্চিত্র বক্স অফিস সফলতা পায় যেমন বিধাতা (১৯৮২) এবং ছউতেন (১৯৮৩)। মিঠুন চক্রবর্তীর সঙ্গে অভিনয় করা ১৯৮৫ সালের পিয়ার ঝুকতা নেহি অনেক সফল হয়েছিলো, তিনি মিঠুনের সঙ্গে আরো চলচ্চিত্রে কাজ করেছিলেন। পদ্মিনী অনিল কাপুর এর সঙ্গে ভো ছাথ দিন (১৯৮৩) চলচ্চিত্রে কাজ করতে রাজী হয়ে যান যখন অনিল একদম নতুন অভিনেতা ছিলেন। চলচ্চিত্রটি অনেক ব্যবসাসফলতা সহ দর্শকপ্রিয়তা পায়, অনিল কাপুর চলচ্চিত্রটির সফলতার জন্য পদ্মিনীর প্রশংসা করেন।
অ্যাবে প্রিজম
আব্বে প্রিজম বা আব্বে ত্রিশিরা (Abbe prism) আলোকবিজ্ঞানে প্রতিবিম্ব তৈরির কাজে ব্যবহৃত এক ধরনের প্রিজম ব্যবস্থা, যা দুইটি দ্বি-সমকোণী প্রিজম দিয়ে তৈরি করা হয় এবং যাতে চারবার প্রতিফলন ঘটে। জার্মান পদার্থবিজ্ঞানী এর্ন্‌স্ট আব্বে এই প্রিজমটি তৈরি করেন, তারই নাম অনুসারে এটির নাম আব্বে প্রিজম রাখা হয়েছে। অ্যবে প্রিজম এর কাজ অনেকটা বিচ্ছুরণ প্রিজম এর মত।
গঠন এবং কার্যপ্রণালী
right|thumb|আব্বে প্রিজম এই প্রিজমটি সমকোণী প্রিজম আকারের একটি কাচের ফলক, যার পৃষ্ঠতলগুলি ৩০°-৬০°-৯০° কোণবিশিষ্ট একটি ত্রিভুজ গঠন করে। যখন পাশের চিত্রানুযায়ী একটি আলোকরশ্মি AB তল দিয়ে প্রবেশ করে, তখন এর প্রতিসরণ ঘটে এবং BC তল থেকে রশ্মিটির অভ্যন্তরীণ প্রতিফলন ঘটে এবং AC তল দিয়ে বের হবার সময় আবার এর প্রতিসরণ ঘটে।
বাথ মতবাদ
বাথ মতবাদ বা বাথবাদ (البعث al-ba‘ath অর্থ "নবজাগরণ" বা "পুনরুত্থান") হলো একটি আরব জাতীয়তাবাদী আদর্শ যা একটি একটি ঐক্যবদ্ধ আরব রাষ্ট্রের ধারণা পোষণ করে। এই আদর্শ জাকি আল আরসুজি, মিশেল আফলাক ও সালাহউদ্দিন আল বিতারের তত্ত্বের উপর প্রতিষ্ঠিত।
বাথীয় সমাজ আরব সংস্কৃতি, মূল্যবোধ ও সমাজের রেনেসার উপর আলোকপাত করে। এটি একদলীয় রাষ্ট্রের ধারণাকে সমর্থন করে এবং রাজনৈতিক বহুত্ববাদী ধারণাকে প্রত্যাখ্যান করে। বাথ পার্টি আলোকিত আরব সমাজ বিনির্মাণের জন্য কোনো নির্দিষ্ট সময় নির্দেশ করে না। বাথ মতবাদ আরব জাতীয়তাবাদ, প্যান আরবিজম, আরব সমাজবাদ ও সামাজিক উন্নয়নের নীতির উপর প্রতিষ্ঠিত। এটি একটি ধর্মনিরপেক্ষ মতবাদ। বাথীয় রাষ্ট্র সমাজতান্ত্রিক অর্থনীতি সমর্থন করে। বাথীয় মতাদর্শে সমাজতন্ত্র বলতে রাষ্ট্রীয় সমাজতন্ত্র বা অর্থনৈতিক সাম্য বোঝায় না, এটি আধুনিকায়ন নির্দেশ করে। বাথবাদীরা বিশ্বাস করেন যে আরব সমাজকে প্রকৃত অর্থে স্বাধীন ও ঐক্যবদ্ধ করার জন্য সমাজতন্ত্রই একমাত্র পথ।
অস্তিত্ব লাভ করা দুইটি রাষ্ট্র ইরাক ও সিরিয়া তাদের কর্তৃত্ববাদী সরকারের মাধ্যমে এই আদর্শের সমালোচনায় নিষেধ করে। এসব সরকারকে নব্য বাথবাদী বলা হয় কারণ ইরাক ও সিরিয়ায় রূপগ্রহণকারী এসব বাথিজম মিশেল আফলাক ও সালাহউদ্দিন আল বিতারের বাথবাদের চেয়ে অনেক ভিন্ন প্রকৃতির। উদাহরণস্বরূপ শাসনকারী কোনো বাথ পার্টিই আরব বিশ্বকে একীভূত করার প্রকৃত চেষ্টা করেনি।
পাঞ্জাব এফসি
পাঞ্জাব এফসি (পূর্বনাম: রাউন্ডগ্লাস পাঞ্জাব এফসি) হল একটি ভারতীয় পেশাদার ফুটবল ক্লাব যা পাঞ্জাবের মোহালিতে অবস্থিত। ২০০৫ সালে মিনার্ভা একাডেমি এফসি হিসাবে প্রতিষ্ঠিত, ক্লাবটি আই-লিগ জয়ের পর ইন্ডিয়ান সুপার লিগের ২০২৩-২৪ সংস্করণে প্রতিদ্বন্দ্বিতা করবে বলে আশা করা হচ্ছে।
২০১৬ সালে আই-লিগে উন্নীত হওয়ার পরে, একাডেমি ভিত্তিক ক্লাবটিকে মিনার্ভা পাঞ্জাব এফসি- তে পুনঃব্র্যান্ড করা হয়েছিল এবং ২০১৯ সালে, ক্লাবের ফুটবল বিভাগটিকে পাঞ্জাব এফসি হিসাবে পুনরায় চিহ্নিত করা হয়েছিল। এপ্রিল ২০২০-এ, রাউন্ডগ্লাস স্পোর্টস প্রাইভেট লিমিটেড ক্লাবটির অধিগ্রহণ সম্পন্ন করেছে এবং রাউন্ডগ্লাস পাঞ্জাব হিসাবে পুনরায় ব্র্যান্ড করেছে। প্রতিষ্ঠার পর থেকে, ক্লাবটি দুইবার আই-লিগ শিরোপা জিতেছে, ২০১৭-১৮ সালে শীর্ষ স্তর হিসাবে, ২০২২-২৩ দ্বিতীয় স্তর হিসাবে।
ইতিহাস
দলটি ২০০৫ সালে মিনার্ভা একাডেমি হিসাবে প্রতিষ্ঠিত হয়েছিল, এবং ফুটবল এবং ক্রিকেট উভয় বিভাগই রয়েছে। প্রাথমিকভাবে, দলটি জাতীয় পর্যায়ে তার প্রথম বড় টুর্নামেন্ট, আই-লীগ ২য় বিভাগ, অংশ নেয় এবং সে মৌসুমে রানার্স আপ হয়। ফাইনালে তারা হেরেছে পাঁচবারের আই লিগ চ্যাম্পিয়ন ডেম্পো এসসির কাছে । ২য় বিভাগে একটি চিত্তাকর্ষক কার্যকালের পরে তারা আই-লিগে উন্নীত হয়েছিল। তারা তাদের প্রথম ২০১৬-১৭ আই-লিগ মরসুম দ্বিতীয় শেষ অবস্থানে শেষ করেছে। তারা ২০১৬ ডুরান্ড কাপেও অংশ নিয়েছিল। তারা গ্রুপ পর্বে সর্বশেষ এসেছিল এবং তাই সেমিফাইনালের জন্য যোগ্যতা অর্জন করতে পারেনি।
পরের মৌসুমে, সবাইকে অবাক করে দিয়ে, তারা আই-লিগ শিরোপা জিতে নেয়, যা ছিল শীর্ষ বিভাগে তাদের প্রথম লিগ জয়। ১৯৯৬ সাল থেকে তারা উত্তর ভারত থেকে প্রথম লিগ জিতেছে। এই শিরোপাটি দলটিকে তাদের প্রথম এশিয়ান মেয়াদের জন্য যোগ্যতা অর্জন করেছে। ক্লাবটি প্রাথমিক রাউন্ড ২ থেকে শুরু করে ইন্ডিয়ান সুপার লিগের দল চেন্নাইয়িনের সাথে ২০১৯ এএফসি কাপের গ্রুপ পর্বের জন্য যোগ্যতা অর্জন করেছে। যাইহোক, তারা ২০১৯ এএফসি চ্যাম্পিয়ন্স লিগের প্রাথমিক রাউন্ডে ইরানের দল সাইপার কাছে হেরেছে এবং তাই প্লে-অফে জায়গা করে নিতে পারেনি। কিন্তু, তাদের এএফসি কাপের খেলায়, তারা গ্রুপের শেষ ম্যাচ পর্যন্ত পাঁচটি খেলায় অপরাজিত থেকে মুগ্ধ করেছে, যা তারা আবাহনী লিমিটেড ঢাকার বিপক্ষে হেরেছে। মিনার্ভাকে ২০১৮ ইন্ডিয়ান সুপার কাপের রাউন্ড অফ ১৬ বন্ধনীতেও রাখা হয়েছিল যেখানে তারা পেনাল্টিতে জামশেদপুরের কাছে ৪-৫ হেরেছিল।
২০১৮-১৯ আই-লিগে, ক্লাবটি তাদের বিশটি ম্যাচের মধ্যে চারটি জিততে সক্ষম হয়েছিল এবং লিগ টেবিলে নবম স্থানে ছিল। তাদের ২০১৯ ইন্ডিয়ান সুপার কাপ বাছাই পর্বে রাখা হয়েছিল, কিন্তু ভারতীয় ফুটবলে আই-লিগ ক্লাবগুলির ভবিষ্যতের অনিশ্চয়তার বিরুদ্ধে প্রতিবাদ করে খেলতে অস্বীকার করেছিল। তারপরে, তাদের ২০১৯ ডুরান্ড কাপ খেলার জন্যও আমন্ত্রণ জানানো হয়নি, যা পাঞ্জাবি দলের জন্য হতাশাজনক ছিল।
৩০ অক্টোবর ২০১৯ তারিখে, ঘোষণা করা হয়েছিল যে রাউন্ডগ্লাস স্পোর্টস প্রাইভেট লিমিটেডের সাথে একটি অংশীদারিত্ব চুক্তির পর ক্লাবটির নাম পাঞ্জাব ফুটবল ক্লাব রাখা হয়েছে।
২০২০-২১ আই-লিগ মৌসুমের আগে, রাউন্ডগ্লাস স্পোর্টস পাঞ্জাব এফসি-এর অধিগ্রহণ সম্পন্ন করেছে এবং ক্লাবটিকে রাউন্ডগ্লাস পাঞ্জাব ফুটবল ক্লাবে পুনঃব্র্যান্ড করেছে। ১৫ জুন ২০২০-এ, তারা কার্টিস ফ্লেমিংকে তাদের প্রধান কোচ হিসেবে নিযুক্ত করে।  ১৫ জুলাই, তারা নিকোলাওস টপোলিয়াটিসকে নতুন প্রযুক্তিগত পরিচালক হিসাবে নিযুক্ত করে। মরসুম এগিয়ে যাওয়ার সাথে সাথে পাঞ্জাব চ্যাম্পিয়নশিপ পর্যায়ে পৌঁছে যায় এবং চার্চিল ব্রাদার্সের কাছে ২-৩ হারে তাদের মরসুম শেষ করে। ১৫টি লীগ ম্যাচে ২২ পয়েন্ট নিয়ে তারা দ্বিতীয় অবস্থানে রয়েছে।
২০২২ সালের আগস্টে, রাউন্ডগ্লাস পাঞ্জাবের নতুন প্রধান কোচ হিসেবে স্টাইকোস ভার্গেটিস নিযুক্ত হন। ৪ মার্চ ২০২৩-এ রাজস্থান ইউনাইটেডের বিরুদ্ধে ৪-০ জয়ের পরে, ক্লাবটি তাদের দ্বিতীয় আই-লিগ জয়ের সূচনা করে, এবং প্রথমবারের মতো ইন্ডিয়ান সুপার লিগে প্রচার লাভ করে।    ২২টি লিগ ম্যাচে ৫২ পয়েন্ট নিয়ে মৌসুম শেষ করেছে তারা।  রাউন্ডগ্লাস পাঞ্জাব পরে কেরালায় ২০২৩ ইন্ডিয়ান সুপার কাপে অংশগ্রহণ করে।
স্টেডিয়াম
রাউন্ডগ্লাস পাঞ্জাব বর্তমানে পঞ্চকুলার তাউ দেবী লাল স্টেডিয়ামকে তাদের ঘরের মাঠ হিসেবে ব্যবহার করছে। স্টেডিয়ামটির ধারণক্ষমতা ১২,০০০ দর্শক। ক্লাবটি আগে গুরু নানক স্টেডিয়ামকে তাদের হোম ম্যাচের জন্য ব্যবহার করত, কিন্তু শুধুমাত্র এক মৌসুমের জন্য।
আই-লিগের দ্বিতীয় বিভাগের সময় ক্লাবটি চণ্ডীগড়ের সেক্টর ১৭ গ্রাউন্ড স্টেডিয়ামকে হোম গ্রাউন্ড হিসাবে ব্যবহার করেছিল। মিনার্ভা যখন এএফসি কাপে প্রবেশ করেছিল, তখন তারা বিভিন্ন স্টেডিয়াম ব্যবহার করেছিল যা প্রতিযোগিতার মানগুলির সাথে মানানসই হতে পারে। গ্রুপ পর্বের সময়, ক্লাব দুটি ম্যাচ খেলেছিল গুয়াহাটির ইন্দিরা গান্ধী অ্যাথলেটিক স্টেডিয়ামে, এবং আরেকটি ভুবনেশ্বরের কলিঙ্গা স্টেডিয়ামে ।